<classify> Chanzo cha picha, Getty ImagesWest Ham bado wana matumaini ya kumsajili mchezaji wa Ajax, Mohammed Kudus baada ya ombi lao la awali la kiungo huyo wa kati wa miaka 23 kukataliwa. Sky SportsThe Hammers wamewasilisha ofa ya pili ya 35.8m euro 42m ya kumnunua Kudus lakini imekataliwa na Ajax. Fabrizio RomanoOfa ya Liverpool ya pauni milioni 25.6 euro 30m kwa ajili ya kiungo wa Brazil Andre, 22, imekataliwa na Fluminense ambao wanasitasita kumpoteza mchezaji huyo kabla ya kumalizika kwa msimu wao wa ligi mwezi Desemba. ESPNChanzo cha picha, Getty ImagesManchester City huenda wakafufua mkataba wa pauni milioni 80 na West Ham kwa kiungo wa kati wa Brazil Lucas Paqueta, 25, mwezi Januari, mara tu uchunguzi wa Chama cha Soka kuhusu madai ya ukiukaji wa sheria ya kamari ya mchezaji huyo kukamilika. Sky SportsFiorentina wamempa kiungo wa Morocco Sofyan Amrabat, 27, hadi Ijumaa kuamua kama anataka kusalia katika klabu hiyo huku Liverpool huku Manchester United na Atletico Madrid zikimuwania. Corriere dello Sport via Football ItaliaMustakabali wa kiungo wa kati wa Buyern Munich Mholanzi Ryan Gravenberch anayewaniwa na Liverpool uko mashakani huku klabu hiyo ya Bundesliga ikikaribia kumuuza mchezaji huyo mwenye umri wa miaka 21. The Athletic - Usajili unahitajikaChanzo cha picha, Getty ImagesArsenal wamewafahamisha wawaniaji wa Saudi Arabia na Real Madrid kwamba mlinzi wao Mbrazil Gabriel, 25, hapatikani. MirrorBernardo Silva, 29, ametia saini mkataba mpya katika klabu ya Manchester City, huku mchezaji huyo wa kimataifa wa Ureno akijitoa kwa mabingwa hao wa Ligi ya Primia hadi Juni 2026. Fabrizio Romano.Meneja mkuu wa Roma Lina Souloukou amesafiri kwa ndege hadi London, na hivyo kuchochea uvumi wa mazungumzo na Chelsea kuhusu mpango wa kumnunua mshambuliaji wa Ubelgiji Romelu Lukaku, 30. Tuttomercatoweb - kwa KiitalianoLukaku kwa sasa anafanya mazoezi na wachezaji wa chini ya miaka 21 wa Chelsea na hata hajazungumza na kocha mpya Mauricio Pochettino, huku klabu hiyo ikikataa kumruhusu kuondoka tena kwa mkopo. Telegraph - usajili unahitajikaChanzo cha picha, Getty ImagesEverton wamejiondoa katika mpango wa kumnunua winga wa Chelsea na Muingereza Callum Hudson-Odoi, 22, lakini The Toffees wanasalia kwenye mazungumzo na Southampton kuhusu mpango wa kumnunua mshambuliaji wa Scotland Che Adams, 27. Liverpool EchoManchester United wanafikiria kumnunua mlinda mlango wa Fenerbahce na Uturuki Altay Bayindir, huku mchezaji huyo mwenye umri wa miaka 25 akiwa na kipengele cha kumuachia cha 4.2m. MailBayindir amefanyiwa uchunguzi wa awali wa matibabu nchini Ugiriki kuhusu tatizo la mgongo lililopo, ambalo matokeo yake yataamua iwapo United itaendeleza mpango huo. StarChanzo cha picha, Getty ImagesKlabu kadhaa za Ligi ya Premia zinafuatilia hali ya mshambuliaji wa Uhispania Ansu Fati katika klabu ya Barcelona huku klabu hiyo ikijiandaa kwa mazungumzo na wakala Jorge Mendes kuhusu mustakabali wa mchezaji huyo mwenye umri wa miaka 20. Sport - kwa KihispaniaMshambuliaji wa Leicester City Mnigeria Kelechi Iheanacho, 26, ameibuka kama mlengwa mkuu wa klabu ya Crystal Palace. Leicestershire LiveManchester United na Chelsea zimeingia kwenye kinyanganyiro cha kumsajili mshambuliaji wa Croatia Dino Klapija mwenye umri wa miaka 16 kutoka Kustojia. Mail  <topic>: MICHEZO 